《长乐寺二首 其一》
宋代·孙觌

层梯倚天碧，细路连草莽。萧萧苍松门，税此林下鞅。

轮囷老树姿，偃蹇怪石状。中有莲花台，迥出诸天上。

空堂卧钟鼓，古佛暗龙象。飞泉漱石除，夜半发清响。

云低雪浮浮，柳动春盎盎。超摇万里眼，更欲铲叠嶂。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。